**Katolički institut za kulturu, povijest i duhovnost "Ivan Antunović"** je rimokatolička vjersko-kulturno-znanstveno-izdavačka ustanova iz grada Subotice.

Opći podatci
------------

Zove se po bačkom hrvatskom velikanu, Ivanu Antunoviću.

Utemeljen je ... "*da bi nastavio utrtim stazama koje je Antunović započeo, služeći se metodama kojima se on služio*".

Utemeljitelji su...

Na čelu Instituta Ivan Antunović se od njegovog osnutka do 1995. godine nalazio svećenik iz Đurđina Lazar Ivan Krmpotić.

Predsjednik Instituta, mr. Andrija Kopilović je rekao "*Katolički institut "Ivan Antunović" se smatra pravnim sljednikom koji ima zadaću ostvarenja Zadužbine biskupa Budanovića*".

Sjedište je u Subotici.

Na 4. Danima Balinta Vujkova 2005. u Subotici je svečano otvorena Spomen-kuća prof. Bele Gabrića, u koju je pored ostalih ustanova ovdašnjih Hrvata, smješten i Katolički institut "Ivan Antunović". Po želji pokojnog Bele Gabrića, njegovu spomen-kuću će koristiti Institut "Ivan Antunović" za potrebe sastanaka. Pored toga, u njoj će biti smještena mala knjižnica.

Djelatnosti
-----------

Pored ostalog, organizira znanstvene skupove, književne večeri, susrete zborova, organizira proslave obljetnica velikana Hrvata iz Vojvodine, koncerte, izložbe, izdaje knjige na hrvatskom jeziku, časopise...

U sklopu ovog Instituta djeluje i književni klub "Miroljub" (nazvan po Miroljubu Anti Evetoviću), etnografski odjel "Blaško Rajić", Bunjevačko-šokačka knjižnica *Ivan Kujundžić* (kojoj je od 1999. pročelnica Katarina Čeliković )...

Pored navedenih, ovaj institut ima i svojevrsnu arhivnu funkciju, u smislu što su u ovom institutu pohranjena i djela, koja se bave bačkim Hrvatima. Tako je svoje brojne dokumentarne filmove ovom institutu darovao subotički redatelj Rajko Ljubič.

Institut svake godine obilježava obljetnicu smrti svog naslovnika, biskupa Ivana Antunovića, svetom misom i "Razgovorom". tradicionalnim okupljanjem Hrvata u Subotici, u kojoj se iskaziva "trenutak istine" o nekoj značajnoj temi iz života bačkih Hrvata. Ovo se okupljanje održavalo od 1934.-1941. a ovaj je Institut obnovio ovo okupljanje 1990. godine.  

Danas, Razgovor se održava u sklopu Dana biskupa Ivana Antunovića.

Suorganizira pjesničku manifestaciju Hrvata iz Vojvodine "Lira naiva".

Doživotna članica ovog Instituta bila je poznata Hrvatica iz Bačke, umjetnica naive u tehnici slame Marija (Mara) Ivković Ivandekić.. Poznati član je još jedna poznata slikarica naivne umjetnosti Cilika Dulić Kasiba.

U okviru instituta djeluje komorni ansambl Collegium Musicum Catholicum.

Nagrade
-------

Ovaj institut je dodjelitelj trenutno jedine nagrade među bačkim Hrvatima, Antušove nagrade.

Izdavački rad
-------------

Od studenoga 1994. od dana Svih svetih, izdaje časopis "Zvonik".

Izvori
------

1. ↑  Zvonik br.2/2006. Andrija Anišić: Poginuo svećenik mr Lazar Krmpotić, veljača 2006. preuzeto 6. travnja 2011.
2. ↑  Članak u "Hrvatskoj riječi" Arhivirano 2007-09-27 na Wayback Machine-u Djelo biskupa Budanovića, 20. lis 2003.
3. ↑  Zavod za kulturu vojvođanskih Hrvata Arhivirano 2010-07-24 na Wayback Machine-u Djelatnici
4. ↑  Radio-Subotica Arhivirano 2016-03-06 na Wayback Machine-u Obljetnica smrti biskupa Ivana Antunovića - «školska slava» Hrvata-Bunjevaca i Šokaca, 21. siječnja 2007.
5. ↑  Radio Subotica, program na hrvatskom Arhivirano 2016-03-10 na Wayback Machine-u Ljudevit Vujković Lamić: In memoriam: Marija Ivković Ivandekić - teta Mara, 7. prosinca 2006. preuzeto 21. ožujka 2011.
6. ↑  Zvonik br.145/2006. Katarina Čeliković: Nesvakidašnji rođendan Cilike Dulić, preuzeto 11. lipnja 2011.

Vanjske poveznice
-----------------

* Održana književna večer posvećena molitvenicima i svetim prilikama Arhivirano 2007-09-27 na Wayback Machine-u
* Radio-Vatikan Arhivirano 2007-10-10 na Wayback Machine-u Bogatstvo socijalnog nauka i djelovanja biskupa Ivana Antunovića
* Hrv. matica iseljenika Arhivirano 2007-07-23 na Wayback Machine-u IV. Dani Balinta Vujkova" u Subotici
* Članak u "Zvoniku" Arhivirano 2007-09-27 na Wayback Machine-u Prvi susret pjesnika "Lira naiva 2003."
* Subotička biskupija Arhivirano 2007-09-29 na Wayback Machine-u Sjećanje na preporoditelja bačkih Hrvata
* Članak u "Zvoniku" Popis darovanih filmova Rajka Ljubiča